
COMUNICAT DE PRESĂ
privind preţurile pentru furnizarea reglementată a gazelor naturale 
la clienţii casnici

Comitetul de reglementare al ANRE a aprobat în ședința de astăzi, 30.03.2017, prețurile pentru furnizarea reglementată a gazelor naturale pentru cei 38 de furnizori de gaze naturale, ajustarea pentru clienții casnici fiind în medie cu 2%, cu începere  de la 1 aprilie 2017.
La stabilirea preturilor reglementate s-au avut in vedere prevederile metodologiei aprobată prin Ordinul ANRE 182/2015, cu modificarile si completarile ulterioare, în concordanță cu prevederile OUG 64/2016, potrivit căreia, începând cu 1 aprilie 2017, gazele naturale de proveniență internă se vor vinde pe piața concurențială, inclusiv pentru clienții casnici, fără stabilirea unui preț de vânzare.

Chiar dacă producția internă de gaze naturale este liberalizată, ANRE are în continuare obligația de a stabili prețuri reglementate pentru clienții casnici și, astfel, de a monitoriza evoluția pieței concurențiale de gaze naturale. 

Menționăm că, în prezent, orice client casnic are opțiunea de a rămâne în piața reglementată de gaze naturale - în care furnizarea gazelor naturale se efectuează în baza contractelor-cadru de furnizare reglementată și la preț reglementat, ambele stabilite de ANRE sau de a trece în piața concurențială - în care furnizorul vinde gaze naturale clientului final la prețul și în condițiile comerciale de furnizare convenite cu acesta, prin negociere sau, după caz, la prețul și condițiile comerciale din oferta-tip pentru care respectivul client final a optat.  

Tot în sedința de astăzi, au fost aprobate tarifele de distributie la Distrigaz Sud Retele, in scadere, in medie, cu 4,16%.

[bookmark: _GoBack]Solicitarea de aprobare a tarifelor de distributie pentru Delgaz  Grid (fost E.On Distribuție) se află, în prezent, în analiză în cadrul autorității.  

